open-index/open-wikipedia-markdown huggingface dataset:
Patty Jenkins

**Patricia Lea ”Patty” Jenkins** on yhdysvaltalainen ohjaaja, jonka elokuvia ovat *[[Monster – Aileen Wuornos]]* (2003) ja *[[Wonder Woman (vuoden 2017 elokuva)|Wonder Woman]]* (2017). Lisäksi hän on ohjannut televisiosarjoja.

## Varhaisvaiheet
Jenkinsin äiti on ympäristötieteilijä ja isä Yhdysvaltain ilmavoimien kapteeni, joten perhe asui hänen lapsuudessaan ilmavoimien tukikohdissa eri puolilla maailmaa, muun muassa Thaimaassa ja Saksassa. Aikanaan he asettuivat Kansasiin. Jenkins aloitti Cooper Unionissa maalaustaiteen opinnot ja innostui siellä elokuvanteosta. Hän työskenteli useita vuosia kameramiehenä mainoskuvauksissa, mutta päätti sitten hakeutua losangelesilaiseen AFI Conservatoryyn opiskelemaan ohjaamista.

## Ura
Jenkinsin esikoisohjaus *Monster – Aileen Wuornos* sai alkunsa, kun hän tapasi AFI Conservatorysta valmistuttuaan tuottaja Brad Wymanin. Wyman oli tuottanut joitakin pienen budjetin sarjamurhaajaelokuvia, ja Jenkins ehdotti aiheeksi Aileen Wuornosia. Wyman kehotti häntä laatimaan aiheesta käsikirjoituksen. Lopulta Jenkins päätyi käsikirjoittamisen lisäksi myös ohjaamaan elokuvan, joka tehtiin pienellä 1,5 miljoonan budjetilla ja suoraan videolle julkaisuun tähdäten. Wuornosia näytellyt Charlize Theron sai roolistaan parhaan naispääosan Oscar-palkinnon ja Jenkins muun muassa Independent Spirit Awardin parhaasta esikoiselokuvasta.

*Monsterin* jälkeen Jenkins työskenteli television puolella ohjaten sarjoihin *[[Sukuvika]]* ja *[[Entourage]]*. Hän piti myös vuoden tauon työnteosta poikansa syntymän aikoihin. Vuoden 2011 *[[Jälkiä jättämättä]]* -sarjan pilottijaksosta Jenkins sai Directors Guild of American palkinnon parhaasta ohjauksesta draamasarjassa.

### Wonder Woman
Lokakuussa 2011 Jenkins valittiin Marvel Studiosin *[[Thor (elokuva)|Thor]]*-elokuvan  ohjaajaksi, mutta hän luopui tehtävästä vain kaksi kuukautta myöhemmin taiteellisten erimielisyyksien vuoksi. Huhtikuussa 2015 Jenkins sai toisen tilaisuuden supersankarigenressä, kun hänet valittiin ohjaamaan DC-kustantamon sarjakuvahahmosta Ihmenaisesta kertova *Wonder Woman* – ohjaajaksi alun perin valitun Michelle MacLarenin erottua taiteellisten erimielisyyksien vuoksi. Jenkins oli tosin tarjonnut studiolle ideaansa Ihmenaisesta kertovaksi elokuvaksi jo vuonna 2010, mutta tuolloin sitä ei vielä kelpuutettu.

*Wonder Woman* sai ensi-iltansa touko-kesäkuun vaihteessa 2017, ja kriitikoiden ensiarviot olivat laajalti myönteisiä. Elokuva sai erinomaisen vastaanoton myös yleisöltä, ja avausviikonloppunaan se tuotti Yhdysvalloissa 103,3 miljoonaa dollaria, mikä on ennätys naisohjaajalta. *Wonder Womanin* menestyksen ja kulttuurisen vaikutuksen vuoksi *[[Time]]*-lehti sijoitti Jenkinsin seitsemännelle sijalle vuoden henkilö -listallaan joulukuussa 2017.

Vielä *Wonder Womanin* ensi-illan aikaan Jenkins ei ollut tehnyt sopimusta jatko-osan ohjaamisesta, mutta sopimus solmittiin syyskuussa 2017. Jatko-osa *[[Wonder Woman 1984]]* sai ensi-iltansa joulukuussa 2020.

## Lähteet

## Aiheesta muualla

* 
*
Márton Gyöngyösi

**Márton Gyöngyösi** (8. kesäkuuta 1977 Kecskemét) on unkarilainen poliitikko.

Gyöngyösi valittiin Unkarin parlamenttiin vuoden 2010, 2014 ja 2018 vaaleissa. Hänen puolueensa on Jobbik. Gyöngyösi on toiminut Jobbikin paralmenttiryhmän johtajana vuodesta 2018 lähtien.

Gyöngyösi on Jobbikin ulkopoliittinen edustaja. Hänen mukaansa ”Venäjä on Euroopan luontainen liittolainen”. Helsingin Sanomien mukaan Gyöngyösi ”puhuu kuin Venäjän valtiontelevisio”. Gyöngyösi tarkkaili Donetskin kansantasavallan vaaleja vuonna 2014 ja pitää Krimin valtaamista oikeutettuna.

## Lähteet
Omari Hutchinson

**Omari Elijah Giraud-Hutchinson** (s. 29. lokakuuta 2003 Redhill, Englanti, Yhdistynyt kuningaskunta) on jamaikalais-englantilainen jalkapalloilija. Hän on pelipaikaltaan keskikenttäpelaaja. Hän edustaa Englannin Valioliigassa pelaavaa Nottingham Forestia.

Hutchinson pelasi Arsenalin junioreissa vuosina 2015–2022. Hän siirtyi Chelseaan kesällä 2022 ja pelasi edustusjoukkueessa ensimmäisen kerran Valioliigassa 5. tammikuuta 2023, kun hän tuli vaihdosta kentälle 68. minuutilla ottelussa Manchester Cityä vastaan. Kolme päivää myöhemmin hän pelasi viisi minuuttiia pidempään FA Cupin ottelussa samaa joukkuetta vastaan. Nämä olivat hänen ainoat ottelunsa Chelsean edustusjoukkueessa. Hän oli kauden 2023–2024 lainalla Ipswich Townissa, jossa hän pelasi 44 Englannin Mestaruussarjan ottelua ja teki kymmenen maalia. Hän siirtyi Valioliigaan nousseeseen Ipswichiin 23,5 miljoonan euron siirtosummalla kesällä 2024. Hän pelasi kaudella 2024–2025 Ipswichissä 31 valioliigaottelua, joissa hän teki kolme ja syötti kaksi maalia. Elokuussa 2025 Hutchinson siirtyi valioliigaseura Nottingham Forestiin 37,5 miljoonan punnan siirtosummalla. Hän allekirjoitti Nottingham Forestin kanssa viisivuotisen sopimuksen.

Hutchinson pelasi Englannin alle 17-vuotiaiden maajoukkueessa kolme ottelua, alle 19-vuotiaissa yhden ottelun sekä Englannin alle 21-vuotiaiden maajoukkueessa kaksi ottelua ja teki yhden maalin. Aikuisena hän on edustanut Jamaikan maajoukkuetta, jossa hän on pelannut kaksi ystävyysottelua maaliskuussa 2023.

## Lähteet
Mushi Production

**Mushi Production** () on japanilainen animaatiostudio. Sen päämaja sijaitsee  Nerimassa, Tokiossa.

## Lähteet

## Aiheesta muualla
* Cartoon Research: The Last Days Of Mushi Pro
Salibandyn 3. divisioona (naiset)

**Naisten 3. divisioona** on Suomen viidenneksi korkein salibandyn sarjataso. Sarjaa pelataan alueittain viidellä Salibandyliiton alueilla: Etelä-Suomessa, Länsirannikolla, Pohjanmaalla, Sisä-Suomessa ja Pohjois-Suomessa. 3. divisioonassa ottelut pelataan turnausmuotoisena ja ottelu kestää 3 x 15 minuuttia.
Salibandyn 4. divisioona (naiset)

**Naisten 4. divisioona** on Suomen toiseksi alin salibandyn sarjataso. Sarjaa pelataan alueittain kahdella Salibandyliiton alueella: Etelä-Suomessa ja Länsirannikolla. 4. divisioonassa ottelut pelataan turnausmuotoisena ja ottelu kestää 3 x 15 minuuttia.

## Lähteet
* https://tulospalvelu.salibandy.fi/category/387!sb2025es/tables

* https://tulospalvelu.salibandy.fi/category/386!sb2025lr/group/1
Tōru Gotō

**Tōru Gotō** (, s. 26. kesäkuuta 1934 Fukuokan prefektuuri) on japanilainen kilpauransa päättänyt uimari.

Gotō saavutti Helsingin kesäolympialaisissa 1952 olympiahopeaa 4&nbsp;×&nbsp;200 metrin vapaauintiviestissä. Samoissa kisoissa hän sijoittui 100 metrin vapaauinnissa neljänneksi.

## Lähteet
* Toru Goto Bio, Stats, and Results  Olympics at the Sports-Reference.com 

### Viitteet
Yoshihiro Hamaguchi

**Yoshihiro Hamaguchi** (, 23. kesäkuuta 1926 Takamatsu, Kagawan prefektuuri – 10. elokuuta 2011 Tokio) oli japanilainen uinnin olympiamitalisti ja näyttelijä.

Yamaguchi saavutti Helsingin kesäolympialaisissa 1952 olympiahopeaa 4&nbsp;×&nbsp;200 metrin vapaauintiviestissä. Samoissa kisoissa hän kilpaili myös 100 metrin vapaauinnissa. Yamaguchi oli myös mittavan uran tehnyt näyttelijä. Hän esitti muun muassa japanilaista versiota Tarzanista.

## Lähteet
* Yoshihiro Hamaguchi Bio, Stats, and Results  Olympics at the Sports-Reference.com 

### Viitteet
Portugalin Guinean escudo

**Portugalin Guinean escudo** () oli Portugalin Guineassa vuodesta 1914 lähtien ja Guinea-Bissaussa vuoteen 1976 saakka käytetty rahayksikkö. Yksi escudo jakautui sataan centavoon.

Portugalin hallituksen vuonna 1913 tekemällä päätöksellä sen afrikkalaiset siirtomaat siirtyivät emämaan tavoin realista escudoon. Yksi Guinean escudo vastasi tuhatta Guinean realia ja oli saman arvoinen kuin Portugalin escudo.

Keskuspankkina toiminut Banco Nacional Ultramarino alkoi laskea liikkelle setelejä vuonna 1914 ja kolikkoja vuonna 1933. Setelien arvot olivat 10, 20 ja 50 centavoa sekä 1, 2½, 5, 10, 20, 50, 100, 500 ja 1000 escudoa. Kolikot olivat 5, 10, 20 ja 50 centavon sekä 1, 2½, 5, 10 ja 20 escudon arvoisia.

Guinea Bissaun itsenäistyttyä maa siirtyi käyttämään valuuttanaan Guinea-Bissaun pesoa. Setelit vaihdettiin maaliskuussa 1976 suhteessa yksi yhteen. Vanhat kolikot jäivät edelleen käyttöön.
Valko-Venäjän alle 18-vuotiaiden jääkiekkomaajoukkue

**Valko-Venäjän alle 18-vuotiaiden jääkiekkomaajoukkue** on edustanut Valko-Venäjää ikäluokan kansainvälisissä otteluissa, muun muassa jääkiekon alle 18-vuotiaiden maailmanmestaruuskilpailuissa ja aikaisemmin alle 18-vuotiaiden Euroopan-mestaruuskilpailuissa. Joukkueen viimeisin valmentaja on Dmitri Shulga. Joukkueen parhaat saavutukset ovat viidennet sijat vuosien 2002 ja 2019 maailmanmestaruuskilpailuista.

Venäjän hyökättyä Ukrainaan myös Valko-Venäjä suljettin kaiken kansainvälisen kilpailutoiminnan ulkopuolelle, koska maa tukee Venäjää.

## Sijoitukset

### Maailmanmestaruuskisoissa

* 1999 – B-sarja, 1.
* 2000 – 10.
* 2001 – 1. div., lohko-A; 1.
* 2002 – 5.
* 2003 – 8.
* 2004 – 9.
* 2005 – 1. div., lohko-A; 1.
* 2006 – 9.
* 2007 – 1. div., lohko-A; 1.
* 2008 – 9.
* 2009 – 1. div., lohko-A; 1.
* 2010 – 10.
* 2011 – 1. div., lohko-B; 4.
* 2012 – 1. div., lohko-B; 1.
* 2013 – 1. div., lohko-A; 4.
* 2014 – 1. div., lohko-A; 4.
* 2015 – 1. div., lohko-A; 2.
* 2016 – 1. div., lohko-A; 1.
* 2017 – 9.
* 2018 – 8.
* 2019 – 5.
* 2020 –  Turnaus peruttiin koronaviruspandemian takia.
* 2021 – 6.

### Euroopan-mestaruuskisoissa

* 1993 – C-sarja, 1.
* 1994 – B-sarja, 1. 
* 1995 – 7.
* 1996 – 8.
* 1997 – B-sarja, 4.
* 1998 – B-sarja, 5.

## Lähteet
Keinottelu

**Keinottelu** tarkoittaa keplottelua, jonkin tekemistä epätavallisin, usein kyseenalaisin tai epärehellisin keinoin. Sijoittamisesta puhuttaessa sanalla tarkoitetaan *spekulointia* eli spekulaatiota, voiton hankkimista odotettuja hinnanvaihteluja hyväksi käyttäen.''

Keinottelussa pyritään tekemään voittoa lyhytaikaisilla sijoituksilla. Keinottelumahdollisuudet paranevat, jos pörssikursseissa, hinnoissa, koroissa tai valuuttakursseissa on tapahtumassa suuria muutoksia. Sijoittaja voi keinotella kohteella, jonka arvon hän aavistaa muuttuvan (ostamalla tai myymällä sitä). 

Keinottelua tapahtuu myös pörssin ulkopuolella. Niinpä jonkin tuotteen hinnan nopeasti noustessa sen myyntiä kannattaa välttää, koska hinta on myöhemmin korkeampi. Hintojen nousu tai tavarapula voi johtaa esimerkiksi elintarvikkeiden ostoryntäykseen eli hamstraukseen, jolloin niistä tulee pulaa.

## Katso myös
*Spekulaatio (talous)

## Lähteet
Sirkka-Liisa Valle

**Sirkka-Liisa Valle** (o.s. **Järvenkylä**; s. 20. heinäkuuta 1942 Helsinki) on suomalainen iho- ja sukupuolitautien erikoislääkäri, joka tuli tunnetuksi AIDS-epidemian alkuaikana 1980-luvulla HIV-infektion asiantuntijana. Hän diagnosoi Suomen ensimmäisen HIV-tartunnan vuonna 1983.

Valle valmistui lääketieteen lisensiaatiksi Helsingin yliopistosta vuonna 1966, väitteli siellä tohtoriksi vuonna 1988 ja sai dosentuurin vuonna 1994. Hän teki pitkän työuran eri sairaaloissa sekä Suomen Akatemian AIDS-tutkijana (1986–1992). Hän piti myös yksityisvastaanottoa Helsingissä vuodesta 1972 alkaen, kunnes jäi eläkkeelle vuonna 2007. Hän on julkaissut tutkimuksia sukupuolitaudeista.

Vallen saamista huomionosoituksista voidaan mainita Helsingin yliopiston tiedonjulkistamispalkinto (1988). Hänet valittiin Vuoden Eevaksi 1986 ja Vuoden uusmaalaiseksi 1991.

Vallen *[[Tiede (lehti)|Tiede 2000]]* -lehteen vuonna 1984 kirjoittama artikkeli "AIDS - mistä on kysymys?" ja mediaesiintymiset saivat monet seksuaali- ja sukupuolivähemmistöjen edstajat, kuten Setan syyttämään häntä syrjinnästä, vääristelystä ja paniikin lietsonnasta. 

Sirkka-Liisa Vallen vanhemmat olivat Teknos-Tehtaat Oy:n toimitusjohtaja Yrjö Järvenkylä ja oopperalaulaja Malmi Vilppula. Valle oli vuosina 1963–1980 avioliitossa lääketieteen ja kirurgian tohtori Matti Vallen kanssa. Myös heidän kolme lastaan ovat lääkäreitä (s. 1964, 1966 ja 1970).

## Lähteet
* *Kuka kukin on 2003*, s. 1081. Helsinki 2002. 
* 

### Viitteet
Comeback (täsmennyssivu)

**Comeback** voi tarkoittaa ainakin seuraavia:

* comeback, yhtyeen, urheilijan, näyttelijän tai muun paluu julkisuuteen tauon jälkeen
* *[[The Comeback]]*, HBO:n komediasarja vuosilta 2005 ja 2014
* *[[Comeback – Neljäkymmentä hittiä]]*, Nylon Beatin kokoelma-albumi vuodelta 2004
* ”Comeback”, Ella Eyren kappale vuodelta 2014
* *[[Comeback (elokuva)|Comeback]]*, Petri Kotwican ohjaama, vuonna 2023 julkaistava elokuva.

## Katso myös
* *[[Comeblack]]*,  Scorpionsin albumi vuodelta 2011.
Mitsubishi Carisma

**Mitsubishi Carisma** on Mitsubishi Motorsin vuosina 1995–2004 valmistama ylemmän keskiluokan henkilöautomalli. Carisma kehitettiin Volvon ja Mitsubishin välisessä yhteistyössä, ja sitä valmistettiinkin samalla tehtaalla Alankomaissa Volvo S40/V40 -sarjan kanssa.

Vuoden 2001 Euro NCAP -kolaritestistä Carisma sai tulokseksi kolme tähteä viidestä.

Moottorivalikoimassa olivat aluksi 1,3- (80&nbsp;hv), 1,6- (90&nbsp;hv) ja 1,8-litraiset (115&nbsp;hv) bensiinimoottorit. Renault’lta peräisin oleva 1,9-litrainen (90&nbsp;hv) turbodiesel esiteltiin syksyllä 1996, ja seuraavana vuonna moottorivalikoimaa täydensi suorasuihkutteinen 1,8-litrainen (125&nbsp;hv) GDI-bensiinimoottori.

Vuonna 1999 Carisma sai uudet puskurit, etusäleikön ja kirkaslasiset sivuvilkut. Moottoreista 1,6-litraisen teho nousi 100 hevosvoimaan.

Vuonna 2000 aiempi dieselmoottori korvattiin uudella yhteispaineruiskutteisella 1,9-litraisella (100/115&nbsp;hv) DI-D-moottorilla, joka sekin oli peräisin Renault’lta.

Toinen kasvojenkohotus tuli vuonna 2002. Muutokset olivat pieniä, huomattavimpana mustapohjaiset ajovalot. 

## Lähteet

## Aiheesta muualla
Luettelo Ylöjärven julkisista taideteoksista ja muistomerkeistä

**Luettelo Ylöjärven julkisista taideteoksista ja muistomerkeistä** sisältää Ylöjärven kaupungissa olevat pysyvät patsaat, muistomerkit ja muistolaatat. Ylöjärveen on liitetty Viljakkalan ja Kurun kunnat.

__TOC__
## Julkiset taideteokset, muistomerkit ja muistolaatat

}
|
|
|
 -->
|}

## Lähteet
*

### Viitteet
Willie Williams

**Willie Williams** (14. heinäkuuta 1951 – 8. kesäkuuta 2019) oli yhdysvaltalainen karateka ja vapaaottelija. Hän saavutti MM-pronssia Kyokushinin historian toisissa maailmanmestaruuskilpailuissa.

## Kilpaura
Williams osallistui historian ensimmäisiin Kyokushinin maailmanmestaruuskilpailuihin 1975, jossa oli yhteensä 128 osallistujaa. Hän eteni kilpailuissa välieriin saakka, jossa hän hävisi tuomariäänin Howard Collinsille.

Neljä vuotta myöhemmin Williams oli mukana toisissa MM-kilpailuissa, johon oli osallistunut 187 ottelijaa. Hän eteni aina pronssotteluun saakka, jossa Williams voitti Takashi Azuman. Voiton myötä Williamsista tuli ensimmäinen mitalin saanut ei-japanilainen ottelija.

Williams otteli myös kolmansissa MM-kilpailuissa 1984, jossa hän sijoittui 32 parhaan joukkoon.

## Vapaaottelu
Williams siirtyi ottelemaan karaten lisäksi myös vapaaotteluun ja otteli koko uransa RINGS organisaatiossa, Japanissa. Hän kävi ensimmäisen ottelunsa 1992 Peter Smitia vastaan, jonka Williams myös voitti teknisellä tyrmäyksellä. Huhtikuussa hän kohtasi Mitsuya Nagain, jonka Williams voitti tyrmäyksellä toisen erän alussa. Toukokuussa hän otteli kolmannen kerran, nyt Bitsadze Amerania vastaan, jonka Williams voitti tyrmäyksellä kolmannessa erässä. Seuraavaksi hän otteli jo kesäkuussa Ton van Maurikia vastaan, jonka Williams voitti myös tyrmäyksellä.

## Lähteet
Toei Animation

**Toei Animation** () on japanilainen animaatiostudio, ja niistä yksi vanhimmista ja suurimmista. Yhtiö perustettiin vuonna 1948, nimellä Nihon Dōga Eiga (日本 映 画 画 - Japanese Animated Films). Vuonna 1956 Toei Company osti studion, ja vaihtoi sen nimen nykyiseen.

Toei Animation on tuottanut monia TV-sarjoja ja elokuvia, jotka pohjautuvat monien tunnettujen mangataiteilijoiden sarjakuviin, kuten Masami Kurumadan, Akira Toriyaman, Gō Nagain, Shōtarō Ishinomorin ja Naoko Takeuchin.

## Toei Animationin tuottamat animesarjat ja elokuvat

### 1960-luku
* *GeGeGe no Kitarō*
* *Saapasjalkakissa*
* *Himitsu no Akko-chan*

### 1970-luku
* *[[Candy Candy]]*
* *Grand Prix*
* *[[Galaxy Express 999]]*
* *[[Calimero & ystävät|Calimero ja Ystävät]]*
* *Balatack*
* *Kuningas Arthur*
* *Panda seikkailee*
* *Superagentit 001-009*
* *[[Kyborgi 009]]*

### 1980-luku
* *[[Pikku naisia (anime)|Pikku naisia]]*
* *[[Sandybell]]*
* *Dr. Slump*
* *[[Dracula (vuoden 1980 elokuva)|Dracula]]*
* Aishite Knight
* The Kabocha Wine
* Tiger Mask
* *[[Erämaan kutsu (anime)|Erämaan kutsu]]*
* *[[Captain Harlock]]*
* *[[Hopeanuoli (manga ja anime)|Hopeanuoli]]*
* *[[Kuningas jalkapallo]]*
* *Little Memole*
* *[[Seikkailumetsä]]*
* *[[Lady lady!!]]*
* *[[Dragon Ball]]*
* *[[Dragon Ball Z]]*
* *[[Frankensteinin hirviö (anime)|Frankensteinin hirviö]]*
* *[[Kahden vuoden loma-aika]]*
* *[[Saint Seiya]]*

### 1990-luku

* *[[Sailor Moon]]*
* *Dragon Ball Z*
* *Dragon Ball GT*
* *Calimero ja Ystävät*
* *Slam Dunk*
* *Marmalade Boy*
* *Kamikaze Kaitou Jeanne*
* *Dr Slump*
* Gokinjo Monogatari
* Yume no Crayon Oukoku
* *[[Digimon Adventure]]*
* *[[One Piece]]*
* *[[Ojamajo Doremi]]*
* *[[Yu-Gi-Oh!]]*

### 2000-luku
* *[[Digimon Zero Two]]*
* *[[Digimon Tamers]]*
* *[[Digimon Frontier]]*
* *[[Digimon Data Squad]]*
**Interstella 5555: The 5tory of the 5ecret 5tar 5ystem*
* *Demashita! Powerpuff Girls Z*
* *Dragon Ball Kai*
* *[[Pretty Cure]]*

### 2010-luku

* *[[Digimon Fusion]]*
* *[[Marvel Disk Wars: The Avengers]]*
* *[[Digimon Adventure tri.]]*
* *[[Digimon Universe: Appli Monsters]]*
* *Dragon Ball Super*

### 2020-luku

* ''Digimon Adventure'' (2020)
* *Dragon Quest: The Adventure of Dai*
* *Tropical-Rouge! Pretty Cure*
* *[[Digimon Ghost Game]]*
* *Dragon Ball Daima*

## Lähteet

## Aiheesta muualla
* Toei Animation 
* Toei Animation Europe
Kallunkijärvi (Kuusamo)

**Kallunkijärvi** on Pohjois-Pohjanmaalla Kuusamossa Käylässä sijaitseva järvi.

## Maantietoa
Järven pinta-ala on 998 hehtaaria eli 9,98 km². Se on 5,2 kilometriä pitkä ja 3,5 kilometriä leveä. Järvi on kaksiosainen. Pohjoisosa on suuri Kallunginselkä, jonka erottaa eteläisestä pitkästä lahtimaisesta osasta Pitkäniemen ja Kumpuniemen kapeikko. Pohjoinen järvenselkä on 4,5 kilometriä pitkä ja 2,6 kilometriä leveä. Eteläosaa kutsutaan Kumpulahdeksi, mutta sen pitkulaisesta muodosta erotetaan vielä Hietalahti ja Ivalahti.

Järvi on luodattu ja siitä on julkaistu syvyyskartat. Sen tilavuus on 56 miljoonaa m³ eli 0,056 km³. Järven keskisyvyys on 5,6 metriä ja suurin syvyys on 16 metriä. Syvin kohta sijaitsee Kallunginselän länsipuolella. Eteläisen lahden pohjukassa on 14 metrin syvänne.

Järvessä on laskettu olevan 6 saarta. Niiden yhteispinta-ala on 5 ha, mikä on noin 0,5 % järven kokonaispinta-alasta. Saarista 2 on yli hehtaarin suuruisia ja loput 4 yli aarin kokoisia. Yksikään saari ei ylitä neliökilometriä. Eteläisellä lahdella sijaitsee 150-metrinen Kotisaari ja lahdensuussa 100-metrinen Venäinsaari. Järvenselällä sijaitsee Peurasaari, jonka pituus on pitkän niemen takia 400 metriä. Muita saaria ovat Äystönsaari, Autiosaari ja Pikkusaari.

Järven rantaviivan pituus on 31 kilometriä, josta saarten rantaviivan yhteispituus on 3 kilometriä. Rannat ovat metsämaata lukuun ottamatta etelärantojen peltoalueita. Järven ulapalta näkyy lännessä 100 metriä vedenpintaa korkeammalle kohoavan Ronttivaaran laki ja koillisessa 140 metriä korkeammalle kohoavan Oulangan kansallispuistossa Kiutavaaran laki. Käylästä itään lähtevä yhdystie 8693 kiertää järven matkalla Kiutakönkäälle. Seututie 950 kulkee järven länsipuolelta pohjoiseen.

## Vesistösuhteet
Järvi kuuluu Koutajoen vesistössä (vesistöaluetunnus 73) Aventojoen valuma-alueella (73.06) Rysäjoen valuma-alueessa (73.063).

Järven valuma-alue on pieni ja saa pääosan vedestänsä järven lähivaluma-alueesta, sillä se on vesistönsä latvavesiä. Kallunkijärven seitsemän kilometriä pitkä laskureitti alkaa lyhyellä laskuojalla, joka laskee Äystöjärveen, josta jatkava oja laskee Ronttijärveen ja sitten se vuorostaan Rysäjokea myöten Ollilanjärveen. Siitä alkaa pitkä ja jyrkkä Aventojoki. Aventojoki yhtyy Oulankajokeen Aventolammessa.

Kallunkijärven lähialueella on 8 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Tiermasjärvi (93 ha) ja Iso Ivalampi (13 ha).

## Lähteet
Neelix (DJ)

**Neelix** (oikealta nimeltään **Henrik Twardzik**; s. 11. syyskuuta 1975 Hampuri) on saksalainen tuottaja, liveartisti, sekä DJ.  

## Elämä
Vuonna 1998 Twardzik aloitti levyjen tuottamisen taiteilijanimellä Neelix ja tuotti ensimmäiset omat kappaleensa keväällä 2000. Vuonna 2003 hän julkaisi ensimmäisen albuminsa Resident ja vuoteen 2010 mennessä hän julkaisi yhteensä 5 albumia.

Neelix on esiintynyt Saksassa useilla festivaaleilla, sekä muissa Euroopan maissa. Neelix on esiintynyt myös Israelissa, Brasiliassa, Meksikossa ja Australiassa.

Hänen tyylillensä on ominaista basson, pallomaisten pintojen, säännöllinen elokuvien vokaalien ja laulun käyttö, sekä usein hiljaisten melodioiden käyttö kappaleiden kiristyselementtinä. Hänen esiintymiset usein suuntautuvat kohti progressiivista housea, mutta niitä pidetään yleensä selvästi progressiivisena trancena. 

Twardzik työskentelee live-esityksissään kannettavalla tietokoneella, midi-ohjaimella ja kosketinsoittimilla, joissa on aiemmin sekoitettuja sampleja tai omia tuotantoja, joita hän järjestää ja muuttaa livenä.

## Discographia
### Albumit
* 2003: Resident
* 2004: The Unreleased – Second Edition
* 2005: No Way To Leave
* 2007: Same Thing But Different
* 2009: You’re Under Control
* 2010: When I’m Grown Up
* 2012: Face-Lift / RMX
* 2015: Remixed (Remix-Album)
* 2017: On My Own

### Singlet ja EP:t

* 2009: Pressure
* 2009: Chainsaw (EP)
* 2010: Adaption (EP)
* 2011: Nerd (EP)
* 2011: 7th Grade (EP)
* 2011: Goofy Jam Session (EP)
* 2011: The Unreleased 2011 (EP)
* 2011: Wagga Wagga (EP)
* 2012: Dark Matter (EP)
* 2013: Leave Me Alone (Simon Patterson Remix)
* 2013: Wherever You Are (EP)
* 2013: Twisted Toy (Single)
* 2013: Born & Raised (EP)
* 2014: Angels Of Destruction Remixes (EP)
* 2015: Human (EP)
* 2015: Reflect (EP)
* 2016: You Can Change The World (Single)

### Remixit

* Atmos - To What My Mind Attend (Neelix Remix)
* Atmos - Ride The Flow (Neelix Remix)
* Day.Din & DJ Fabio - Glitter Pink (Neelix Remix)
* Felguk - Do You Like Bass (Neelix Remix)
* Felguk - Galaxy Traveler (Neelix Remix)
* Galactika - Human Beings (Neelix Remix)
* Jochem Peterson & Tom Hill - Wild Silence (Neelix Remix)
* Klopfgeister - Shadow of a Smile (Neelix Remix)
* Meller - Robot Monsters (Neelix Remix)
* Meller - Dirty Buddy (Neelix Remix)
* Neelix - Leave Me Alone (Simon Patterson Remix)
* NOK & Rocky - Green Sector (Neelix Remix)
* Phaxe - Angels Of Destruction (Neelix Whatz Up Remix)
* Peter Gun - Hot Pant Girl (Neelix Remix)
* Rinkadink - Disco Decay (Neelix Remix)
* S.U.N. Project - Never Look Behind (Neelix Remix)
* Symphonix - Good Old Times (Neelix Remix)
* Vök - Before (Neelix Remix)
* Vök - Waterfall (Neelix Remix)

## Lähteet
* http://www.facebook.com/neelixmusic?fref=ts
* Neelix Discogsissa
* Neelix SoundCloudissa
Matsuri

**Matsuri** on japanilainen juhla tai festivaali, varsinkin šintolainen temppelijuhla. Matsurit poikkeavat toisistaan sen mukaan, mitä niissä juhlistetaan. Tyypillisesti matsurin aloittaa harras uskonnollinen rituaali, jota seuraa iloinen hauskanpito. Matsureja ovat Aomorissa ja Hirosakissa järjestettävät nebutat, jotka järjestetään pimeään aikaan ja joissa esitetään koristeellisia valolyhtyjä. Matsureja ovat myös veden jumalan juhla Fundama ja Tanabata, joka liittyy uskomuksiin tähtitaivaan järjestelmistä. 

## Katso myös
* Gion-matsuri
* Hana matsuri

## Lähteet

## Aiheesta muualla
Luettelo Kangasalan julkisista taideteoksista ja muistomerkeistä

**Luettelo Kangasalan julkisista taideteoksista ja muistomerkeistä** sisältää Kangasalan kaupungissa olevat pysyvät patsaat, muistomerkit ja muistolaatat. Kangasalaan on liitetty Sahalahden kunta vuonna 2005 ja Kuhmalahden kunta 2011.

## Julkiset taideteokset, muistomerkit ja muistolaatat

}
|
|
|
-->
|}

## Julkisilta paikoilta poistetut ja tuhoutuneet teokset

## Katso myös
* Kangasalan vanha hautausmaa

## Huomautukset

## Lähteet
* Alue-sarake:
** Osa-alueet: Kangasalan osa-aluejako; Kangasalan kartta , (valitse vasemmasta reunasta ”Kaupungin osa-aluejako”)
*Matliisa Jansson-Lehtinen: Hautausmaainventointi 1997; Sahalahden hautausmaa; Kangasalan seurakunta
*Kuhmalahden hautausmaainventointi 2002; Kuhmalahden vanha hautausmaa; Kangasalan seurakunta
*Hautausmaainventointi, Kangasalan seurakunta 2006
*

### Viitteet
Paavo Nurmi Games 2017

**Paavo Nurmi Games 2017** järjestettiin 13. kesäkuuta 2017 Turussa Paavo Nurmen stadionilla. Vuosittain järjestettävä Paavo Nurmi Games kuului vuonna 2017 IAAF World Challenge -sarjaan, joka on Timanttiliigaa pykälää alempi yleisurheilusarja.

## Televisiointi
Kansainvälisen kuvasignaalin tuotti Yle. Paavo Nurmi Gamesin televisiosignaali meni 125 maahan ympäri maailman. Suomessa Yle TV2 ja Eurosport näyttivät kisan kolmen tunnin suorana lähetyksenä.

### Jakelijat

Lähde: http://www.paavonurmigames.fi/tv-lahetys/ 

## Lähteet

## Aiheesta muualla
*paavonurmigames.fi/
Takanori Nagase

**Takanori Nagase** (; s. 14. lokakuuta 1993) on japanilainen judon maailmanmestari ja kaksinkertainen olympiavoittaja.

Nagase voitti alle 20-vuotiaiden Aasian-mestaruuden 81&nbsp;kg:n painoluokassa 2012. Hän voitti Kazanin universiadeissa 2013 kultaa sekä 81-kiloisissa että joukkuekilpailussa. Hän sijoittui Tŝeljabinskin MM-kilpailuissa 2014 viidenneksi 81&nbsp;kg:n sarjassa ja voitti kultaa joukkuekilpailussa. Astanassa 2015 hän voitti maailmanmestaruuden sekä 81-kiloisissa että joukkuekilpailussa. Rio de Janeiron olympialaisissa 2016 hän saavutti pronssia 81&nbsp;kg:n sarjassa. Hän voitti joukkuekilpailun maailmanmestaruuden Budapestissa 2017.

Tokion olympialaisissa 2020 Nagase voitti 81&nbsp;kg:n sarjassa olympiakultaa. Hän oli lisäksi mukana Japanin judojoukkueessa, joka voitti sekajoukkuekilpailun hopeaa. Hän saavutti 81-kiloisissa MM-pronssia Taškentissa 2022 ja Dohassa 2023.

Nagase onnistui ensimmäisenä judokana puolustamaan olympiakultamitaliaan 81-kiloisissa, kun hän voitti olympiakultaa Pariisissa 2024. Olympiafinaalissa kaatui georgialainen kolminkertainen maailmanmestari Tato Grigalašvili. Sekajoukkuekilpailussa hän saavutti hopeaa.

Nagase on saavuttunut Masters-, Grand Prix- ja Grand Slam -kilpailuissa kymmenen turnausvoittoa, kaksi kakkossijaa ja seitsemän kolmossijaa. Maailmancupeissa ja Continental Open -kilpailuissa hänellä on yksi kakkossija. Hän on voittanut aikuisten sarjassa kuusi Japanin-mestaruutta.

## Lähteet
Kulosaaren melumuurin graffititaideteos

**Kulosaaren melumuurin graffititaideteos** eli ***Kiinan muuri*** oli Helsingin Kulosaaressa sijainnut luvallinen 300 metriä leveä graffitimaalaus, jonka graffititaiteilijat maalasivat vuonna 1991 Itäväylän varren melumuuriin. Vuonna 2000 kaupunki peitti taideteoksen osana Stop töhryille -kampanjaa. Melumuuriin maalattiin uudet luvalliset graffitit kesäkuussa 2017.

## Historia
Helsinkiläinen Joonas Rissanen oli saanut idean maalaukseen kesällä 1990 ja ehdotti sitä nuorisoseminaarissa apulaiskaupunginjohtajalle Antti Viinikalle (sdp). Kaupunki suostui ja tuki teosta 30&nbsp;000 markalla. 1990-luvulla kaupunki ajatteli, että luvallinen maalaus voisi vähentää luvattomia töhryjä. Maalaukset toteutti kaksi eri sukupolvea: 1980-luvun tunnetut taiteilijat sekä seuraavan vuosikymmenen uudet tulokkaat. *Helsingin Sanomien* pääkirjoituksessa maalaus otettiin hyvin vastaan ja sen hyväksyntää pidettiin kaupungilta ennakkoluulottomana päätöksenä.

Vuosikymmenen lopulle tultaessa kaupunki muutti mieltään graffiteista ja käynnisti Stop töhryille -kampanjan, joka kohdistui myös luvallisiin maalauksiin. Osana kampanjaa rakennusvirasto päätti poistaa Kulosaaren graffititaideteoksen vuonna 2000. Maalaamista enemmän maksaneessa poisto-operaatiossa graffitit peitettiin valkoisella maalilla. Maali kuitenkin haalistui vuosien saatossa, ja alla oleva graffiti tuli osin nähtäville.

Kaupunginvaltuutettu Sami Muttilainen teki maaliskuussa 2017 aloitteen graffititeoksen uudelleen maalaamisesta, ja kaupunkisuunnittelulautakunta päätti suositella aloitetta kaupunginhallitukselle. Aloitteen mukaan maalauksen olisi voinut palauttaa entiselleen. Yksi alkuperäisen maalauksen suunnittelijoista, Antti Salminen, halusi muuriin kuitenkin uudet kuvat. Hän ei halunnut tehdä muurista ”monumentaalista pysyvää seinää,” vaan halusi korostaa katutaiteen väliaikaisuutta. Melumuuriin maalattiin uudet luvalliset graffitit kesäkuussa 2017.

## Lähteet

## Aiheesta muualla
* Kulosaaren melumuurin historia , katutaidehelsinki.fi
* Kulosaaren meluvalli uuteen uskoon , katutaidehelsinki.fi
Mitsubishi Space Star (2012)

**Mitsubishi Space Star** on Mitsubishi Motorsin vuodesta 2012 lähtien valmistama A-segmentin henkilöautomalli, joka korvasi Mitsubishi Coltin. Euroopan ulkopuolella auton nimenä on **Mitsubishi Mirage**. Space Starin sedan-korinen versio on nimeltään **Mitsubishi Attrage**, jota myydään Meksikossa **Dodge Attitude** -nimisenä. 

Vuoden 2013 Euro NCAP -kolaritestistä Space Star sai tulokseksi neljä tähteä viidestä.

Euroopassa moottorina on 1,2-litrainen (80&nbsp;hv) bensiinimoottori. Voimansiirtona on viisivaihteinen manuaalivaihteisto tai portaaton CVT-automaattivaihteisto. Muilla markkinoilla tarjolla on myös 1,0-litrainen. 

Los Angelesin autonäyttelyssä vuoden 2015 lopulla esiteltiin kasvojenkohotuksen kokenut malli, joka sai uudenlaisen keulan ilmeen. 

Vuonna 2020 malli sai uudempia Mitsubishi-malleja vastaavan keulan ilmeen. 
 

## Lähteet

## Aiheesta muualla
Saksanseisoja

**Saksanseisojia** on neljää eri rotua:
*Harjaskarvainen saksanseisoja
*Karkeakarvainen saksanseisoja
*Lyhytkarvainen saksanseisoja
*Pitkäkarvainen saksanseisoja
Psychology Today

**Psychology Today** on suurelle yleisölle suunnattu yhdysvaltalainen aikakauslehti, jossa käsitellään ihmisen käyttäytymisen eri osa-alueita. Lehti on perustettu vuonna 1967, ja se ilmestyy joka toinen kuukausi. Lehti kattaa laajan ryhmän eri osa-alueita, kuten psykologiaan, neurotieteeseen, ihmissuhteisiin, seksuaalisuuteen, vanhemmuuteen, terveyteen ja työhön liittyviä asioita.

*Psychology Todayn* verkkosivuilla on terapeuttien ja terveydenhuollon asiantuntijoiden kirjoittamia artikkeleita sekä satoja blogeja, joita useat psykologit, psykiatrit, sosiaalityöntekijät, lääkärit, antropologit sekä sosiologit ovat kirjoittaneet. Lehden tämänhetkinen päätoimittaja on Kaja Perina.

## Levikki
Vuonna 1976 *Psychology Today* myi 1&nbsp;026&nbsp;872 numeroa. Lehden levikki vuonna 1981 oli 1&nbsp;171&nbsp;362 ja 862&nbsp;193 vuonna 1986. Kesäkuusta 2010 kesäkuuhun 2011 se oli yksi lehtikojujen ostetuimmista aikakauslehdistä.

## Lähteet
Toyota Industries

**Toyota Industries** () on nostinlaitteita, kuten trukkeja valmistava yhtiö. Yhtiön on perustanut vuonna 1926 Sakichi Toyoda nimellä **Toyoda Automatic Loom Works**. Toyoda perusti yhtiön automaattisten kutomakoneiden valmistukseen ja myyntiin.

Yhtiö on perustanut **Toyota Motor Corporation** -yhtiön, joka valmistaa Toyota-autoja. Yhtiöt kuuluvat samaan Toyota Group -ryhmittymään.

## Lähteet
STMPD RCRDS

**STMPD RCRDS** (lausutaan *Stamped Records*) on levy-yhtiö, jonka alankomaalainen DJ, tuottaja ja muusikko Martin Garrix perusti 4. maaliskuuta 2016.

## Artistit
* AREA21
* Brooks
* CMC$
* Crash Land
* The Federal Empire
* Martin Garrix
* Jay Hardway
* Julian Jordan
* Dua Lipa
* LIØNE
* LOOPERS
* John Martin
* Matisse & Sadko
* Mesto
* Osrin
* Florian Picasso
* Bebe Rexha
* Troye Sivan
* Third Party
* Michel Zitron
* Jigs

## Lähteet
Mitsubishi ASX

**Mitsubishi ASX** on Mitsubishi Motorsin vuodesta 2010 lähtien valmistama crossover-tyyppinen henkilöautomalli.

## Mitsubishi ASX I (2010–)

Ensimmäisen sukupolven ASX esiteltiin vuonna 2010. Se perustuu Mitsubishin ja DaimlerChryslerin yhteistyössä kehittämälle pohjalevylle. Japanissa, Etelä-Koreassa ja Kanadassa mallin nimenä on **Mitsubishi RVR**, Yhdysvalloissa, Argentiinassa, Brasiliassa ja Indonesiassa **Mitsubishi Outlander Sport**. Euroopassa oli myynnissä myös kaksi ASX:n lähes identtistä sisarmallia, Citroën C4 Aircross ja Peugeot 4008.

Vuoden 2011 Euro NCAP -kolaritestistä ASX sai tulokseksi täydet viisi tähteä.

Vuonna 2012 ASX sai muun muassa uudenmallisen etusäleikön. Uudistunut malli esiteltiin Pariisin autonäyttelyssä syksyllä.

Vuoden 2016 lopulla ASX sai toisen kasvojenkohotuksensa, jossa sen keulan ilmettä muokattiin vastaamaan uutta Outlanderia. 

Geneven autonäyttelyssä keväällä 2019 esiteltiin jälleen uudistettu ASX, joka sai uutta Mitsubishin crossover-mallistoa vastaavan ulkoisen ilmeen. Muotoilukieli muuttui erityisesti ajovalojen ja etusäleikön osalta. 

## Mitsubishi ASX II (2022–)

Toisen sukupolven ASX esiteltiin syksyllä 2022. Se on uudelleennimetty Renault Captur, ja erot mallien välillä ovat hyvin vähäisiä. Autoja valmistetaan samalla tehtaalla Espanjassa.

Bensiinimoottorit ovat kolmesylinterinen 1,0-litrainen MPI-T (91&nbsp;hv) ja nelisylinterinen 1,3-litrainen DI-T (140/158&nbsp;hv), jonka pienempitehoinen versio on varustettu kuusivaihteisella manuaalivaihteistolla ja tehokkaampi versio seitsemänportaisella kaksoiskytkinvaihteistolla. Lisäksi tarjolla on kaksi hybridimallia, joissa molemmissa käytetään 1,6-litraista bensiinimoottoria. Perinteisessä hybridissä on 1,3 kilowattitunnin akku ja 146 hevosvoiman kokonaisteho. Ladattavassa hybridimallissa puolestaan on 10,5 kilowattitunnin akku ja 160 hevosvoiman kokonaisteho. 

## Lähteet

## Aiheesta muualla
Mukulakovio

**Mukulakovio** (*Scleria bulbifera*) on sarakasvien (Cyperaceae) heimoon ja kovioiden (*Scleria*) sukuun kuuluva kasvilaji. Se kasvaa avoimilla paikoilla joko ruohostomailla tai väljässä metsässä. Mukulakovio kasvaa myös kausittain märkinä olevilla paikoilla.

Mukulakovio kasvaa noin 30–70 cm korkeaksi ja sen varret ovat noin millimetrin paksuisia sekä kolmisärmäisiä. Varren tyvellä on puutunut, sipulimainen laajentuma, joka on halkaisijaltaan noin 4–10 mm. Mukulakovion lehdet ovat 15–30 cm pitkiä ja 2–5 mm leveitä. Lehtitupet ovat tiheään vaaleakarvaisia. Mukulakovion kukinto on 5–20 cm pitkä, tähkämäinen kukinto, jonka tähkylät ovat 4–6,5 mm pitkiä, ja hedelmä on pienikokoinen pähkylä.

Mukulakoviota tavataan laajalti Saharan eteläpuoleisessa Afrikassa.

## Lähteet
* Flora of Zimbabwe: ''Scleria bulbifera'' 

### Viitteet

## Aiheesta muualla
* JSTOR Global Plants: ''Scleria bulbifera'' 
* Global Biodiversity Information Facility (GBIF): ''Scleria bulbifera''
Misato Nakamura

**Misato Nakamura** (, s. 28. huhtikuuta 1989 Hachioji) on japanilainen judon maailmanmestari ja olympiamitalisti. Hän on kilpaillut 52&nbsp;kg:n sarjassa vuodesta 2007 lähtien.

Nakamura voitti alle 20-vuotiaiden Aasian-mestaruuden 45&nbsp;kg:n painoluokassa 2003 ja 48-kiloisissa 2005. Hän saavutti pronssia Pariisin MM-joukkuekilpailuissa 2006. Saman vuoden Aasian kisoissa hän oli kolmas 48-kiloisissa. Pekingin olympialaisissa 2008 hän saavutti pronssia 52 kg:n sarjassa. Hän voitti samana vuonna joukkuemaailmanmestaruuden Tokiossa.

Nakamura voitti 52&nbsp;kg:n painoluokan maailmanmestaruuden Rotterdamissa 2009 kukistettuaan loppuottelussa kuubalaisen Yanet Bermoyn. Tokion MM-kilpailuissa 2010 hän sai hopeaa hävittyään finaalissa maannaiselleen Yuka Nishidalle. Hän voitti samana vuonna kultaa Aasian kisoissa.

Nakamura voitti 52-kiloisten maailmanmestaruuden Pariisissa 2011 kukistettuaan loppuottelussa Yuka Nishidan. Lontoon olympialaisissa 2012 hän sijoittui yhdeksänneksi. Aasian kisoissa 2014 hän voitti kultaa 52&nbsp;kg:n painoluokassa ja joukkuekilpailussa. Hän voitti Astanassa 2015 maailmanmestaruuden sekä 52-kiloisissa kukistettuaan finaalissa romanialaisen Andreea Chițun että joukkuekilpailussa. Rio de Janeiron olympialaisissa 2016 hän saavutti pronssia.

Nakamura on saavuttanut Masters-, Grand Prix- ja Grand Slam -kilpailuissa kymmenen turnausvoittoa, kolme kakkossijaa ja kaksi kolmossijaa. Maailmancupeissa / Continental Open -kilpailuissa hän on sijoittunut kolme kertaa kolmanneksi. Hän on voittanut aikuisten sarjassa kuusi Japanin-mestaruutta.

## Lähteet
2 Guns

**2 Guns** on yhdysvaltalainen toimintakomedia vuodelta 2013, jonka on ohjannut Baltasar Kormákur. Elokuvan pääosissa esiintyvät Denzel Washington ja Mark Wahlberg. Elokuva julkaistiin Yhdysvalloissa 2. elokuuta 2013 ja Suomessa saman vuoden 27. syyskuuta.

## Roolit
*Denzel Washington – DEA Special Agent Robert ”Bobby” Trench
* Mark Wahlberg – USN Petty Officer Michael ”Stig” Stigman
* Paula Patton – DEA Special Agent Deb Rees
* Bill Paxton – Earl
* James Marsden – USN Lieutenant Commander Harold Quince
* Fred Ward – USN Rear Admiral Tuwey
* Edward James Olmos – Manny ”Papi” Greco
* Robert John Burke – DEA Special Agent Jessup

## Lähteet
Datsun 280ZX

**Datsun 280ZX** on Nissanin vuosina 1978–1983 valmistama urheiluautomalli, joka korvasi edeltäneet 260Z/280Z-mallit. Japanissa autoa myytiin nimellä **Nissan Fairlady Z**. Datsun 280ZX:n seuraajaksi tuli Nissan 300ZX.

Datsun 280Z oli saatavana sekä 2,0- että 2,8-litraisella kuusisylinterisellä rivimoottorilla varustettuna, joista pienempi oli tarjolla vain Japanissa. Kumpikin moottori oli valittavana vapaasti hengittävänä tai turboahdettuna versiona. Kuten edeltäjänsä 260Z, myös 280ZX oli saatavana kaksipaikkaisen lisäksi myös tilavampana 2+2-paikkaisena mallina. 

Suomessa Datsun 280ZX:n hinta vuonna 1982 oli 145&nbsp;480 markkaa, automaattivaihteistolla varustettuna 151&nbsp;480 markkaa. Maahantuojana oli Aro-Yhtymä Oy.

## Lähteet

## Aiheesta muualla
Grigori Volovik

**Grigori Efimovitš Volovik** () (s. ) on venäläinen fyysikko ja Aalto-yliopiston Kylmälaboratorion vieraileva emeritusprofessori, minkä ohella hän on toiminut tutkijana myös Venäjän tiedeakatemian L. D. Landaun teoreettisen fysiikan instituutissa () Moskovassa.

Professori Volovik valittiin Suomalaisen Tiedeakatemian jäseneksi vuonna 2001  ja Saksan kansallisen Leopoldina-tiedeakatemian jäseneksi vuonna 2007. Kesään 2017 mennessä hänen tuotantonsa kattoi yli 350 tieteellistä julkaisua.

## Lähteet

## Aiheesta muualla
*Volovik Grigori Efimovitš (8/2/2011)  (eduspb.com)
*Grigory Volovik. Aalto University, Helsinki. Condensed Matter Physics, Cosmology, Elementary Particle Physics  (researchgate.net)
*Low Temperature Laboratory  (aalto.fi)
Super GT -kausi 2016

**Super GT -kausi 2016** oli Super GT -sarjan 23. kausi. Kausi alkoi 10. huhtikuuta Japanin Okayamassa ja päättyi 13. marraskuuta Japanin Motegiin.

GT500-luokan mestaruuden voittivat Lexus Team Sard -tallin kuljettajapari Heikki Kovalainen ja Kōhei Hirate. GT300-luokan voittivat VivaC team Tsuchiya -tallin kuljettajapari Takeshi Tsuchiya ja Takamitsu Matsui.

## Tallit ja kuljettajat
### GT500

### GT300

## Kilpailukalenteri

## Lähteet
Grandmaster Flash and the Furious Five

**Grandmaster Flash and the Furious Five** oli yhdysvaltalainen hip hop -yhtye, joka perustettiin Bronxissa, New Yorkissa vuonna 1976. Yhtye koostui yhdestä DJ:stä (Grandmaster Flash) ja viidestä räppääjästä (Melle Mel, The Kidd Creole, Keith Cowboy, Mr. Ness / Scorpio ja Rahiem). Yhtyeen turntablen ja breakbeat-tyylin käyttö sekä poliittinen hip hop -tyyli vaikuttivat varhaisen hip hop -musiikin kehittymiseen merkittävästi.

## Diskografia
### Studioalbumit
**[[The Message (albumi)|The Message]]* (1982)
**[[On the Strength]]* (1988)

### Kokoelma-albumit
**[[Grandmaster Flash & the Furious Five (albumi)|Grandmaster Flash & the Furious Five]]* (1983)
**[[Greatest Messages]]* (1984)
**[[The Greatest Hits (Grandmaster Flash and the Furious Fiven albumi)|The Greatest Hits]]* (1993)
**[[Message from Beat Street: The Best of Grandmaster Flash, Melle Mel & the Furious Five]]* (1994)
**[[The Adventures of Grandmaster Flash, Melle Mel & the Furious Five: More of the Best]]* (1996)
**[[The Greatest Mixes (Grandmaster Flash and the Furious Fiven albumi)|The Greatest Mixes]]* (1997)
**[[Adventures on the Wheels of Steel]]* (1999)
**[[The Showdown: The Sugarhill Gang Vs. Grandmaster Flash & The Furious Five]]* (1999)
**[[Essential Cuts]]* (2005)
**[[Grandmaster Flash, Melle Mel and the Furious Five: The Definitive Groove Collection]]* (2006)
**[[The Essential (Grandmaster Flash and the Furious Fiven albumi)|The Essential]]* (2007)
**[[Kings of the Streets (Grandmaster Flash and the Furious Fiven albumi)|Kings of the Streets]]* (2010)

## Lähteet

## Aiheesta muualla
Anya Taylor-Joy

**Anya-Josephine Marie Taylor-Joy** (s. 16. huhtikuuta 1996 Miami, Florida) on brittiläis-yhdysvaltalainen näyttelijä ja malli. Hänet on palkittu muun muassa Critics’ Choice -palkinnolla, Golden Globella ja SAG-palkinnolla.

## Elämä ja ura
Taylor-Joyn äiti on taustaltaan espanjalais-englantilainen ja isänsä skotlantilais-argentiinalainen. Taylor-Joy muutti Argentiinaan ollessaan pieni ja puhui pelkästään espanjaa ennen muuttamista Lontooseen 6-vuotiaana. Taylor-Joy lopetti koulun 16 vuoden ikäisenä aloittaakseen näyttelijän uran. Hän teki päänäyttelijädebyyttinsä vuonna 2015 kauhuelokuvassa *[[The Witch]]*. Muutamana seuraavana vuonna hän tähditti elokuvia *[[Split (elokuva)|Split]]* (2016) ja *[[Thoroughbreds]]* (2017) sekä esiintyi televisiosarjoissa *[[Nukkekaappi]]* (2017), *[[Peaky Blinders – gangsteriklaani]]* (2019) ja *[[Tumma kristalli: Vastarinnan aika]]* (2019). Vuonna 2019 hän myös uusi *Split*-elokuvan roolinsa supersankarielokuvassa *[[Glass]]*.

Vuonna 2020 Taylor-Joy näytteli Emma Woodhousea elokuvassa *[[Emma (vuoden 2020 elokuva)|Emma]]* ja Beth Harmonia minisarjassa *[[Musta kuningatar (minisarja)|Musta kuningatar]]*. Jälkimmäisestä hänet palkittiin parhaan minisarjan tai televisioelokuvan naisnäyttelijän Golden Globella. Sitemmin hän on näytellyt Sandie Collinsia Edgar Wrightin psykologisessa kauhuelokuvassa *[[Last Night in Soho]]* (2021), Olgaa Robert Eggersin viikinkielokuvassa *[[The Northman]]* (2022) sekä Libby Vozea David O. Russellin komediaelokuvassa *[[Amsterdam (vuoden 2022 elokuva)|Amsterdam]]* (2022). Vuonna 2022 Taylor-Joy myös tähditti kauhukomediaelokuvaa *[[The Menu]]*, josta hän on ehdolla parhaan musikaali- tai komediaelokuvan naispääosan Golden Globe -palkintoon vuoden 2023 gaalassa. Vuonna 2023 ilmestyi animaatioelokuva *[[The Super Mario Bros. Movie]]*, missä Taylor-Joy ääninäytteli Prinsessa Peachiä.

Vuonna 2024 Taylor-Joy esiintyi kreditoimattomassa cameoroolissa tieteiselokuvassa **'. Samana vuonna ensi-iltansa sai elokuvan ''[[Mad Max: Fury Road]]'' (2015) esiosa **', jossa Taylor-Joy näytteli nimiroolia.

## Yksityiselämä
Vuodesta 2021 lähtien Taylor-Joy on ollut parisuhteessa rock-muusikko Malcolm McRaen kanssa. Syyskuussa 2023 he menivät naimisiin Venetsiassa, Italiassa.

## Filmografia

## Lähteet

## Aiheesta muualla

* 
*
Kurtis Blow

**Kurtis Walker** (s. 9. elokuuta 1959 New York, Yhdysvallat), joka tunnetaan paremmin taiteilijanimeltään **Kurtis Blow**, on yhdysvaltalainen rap-artisti ja tuottaja. Hän on ensimmäinen kaupallisesti menestynyt rap-artisti ja ensimmäinen, joka allekirjoitti levytyssopimuksen suuren levy-yhtiön kanssa. Kurtis Blow’n single ”The Breaks” vuodelta 1980 on ensimmäinen rap-kappale, joka on myynyt kultalevyn. Uransa aikana Kurtis Blow on julkaissut 15 albumia.

## Diskografia
### Albumit
* *[[Kurtis Blow (albumi)|Kurtis Blow]]* (Mercury, 1980)
* *[[Deuce (Kurtis Blow'n albumi)|Deuce]]* (Mercury, 1981)
* *[[Tough]]* (Mercury, 1982)
* *[[The Best Rapper on the Scene]]* (Mercury, 1983)
* *[[Ego Trip (Kurtis Blow'n albumi)|Ego Trip]]* (Mercury, 1984)
* *[[America (Kurtis Blow'n albumi)|America]]* (Mercury, 1985)
* *[[Kingdom Blow]]* (Mercury, 1986)
* *[[Back by Popular Demand]]* (Mercury, 1988)

### Muut albumit
* *Kurtis Blow Presents: Hip Hop Ministry* (EMI Gospel, 2007)
* *Just Do It* (Krush Groove / Trinity / B4 Ent., 2008) 
* *Father, Son, and Holy Ghost* (Krush Groove / Trinity / B4 Ent., 2009)
* *30th Anniversary of The Breaks CD* (Krush Records, 2010)

### Kokoelma-albumit
* *The Breaks* (Polygram, 1986)
* *The Best of Kurtis Blow* (Mercury, 1994)
* *Best of... Rappin’* (Spectrum Music, 2002)
* *20th Century Masters – The Millennium Collection: The Best of Kurtis Blow* (Mercury, 2003)

## Lähteet

## Aiheesta muualla
Tendat

**Tendat** ovat atlanttisia kieliä puhuvien sukukansojen ryhmä Senegalin itäosassa, Guineassa ja Guinea-Bissaussa. Heihin kuuluvat muun muassa bassarit, konjagit, badjaranit, bedikit, boenit ja majot. 1980-luvulla heitä arvioitiin olleen 60&nbsp;000 henkeä.

Tendat vetäytyivät orjakaupan aikana Senegalin kaakkoisosan sekä Guinean ja Guinea-Bissaun rajaseudun vaikeapääsyiselle vuoristoseudulle. Heidän pääelinkeinonsa on maanviljely. Tärkeimmät viljelykasvit ovat fonio, riisi, maissi, maniokki, bataatti ja maapähkinä. Osa pitää lampaita ja vuohia tai harvemmin nautoja. Osa tendoista on sunnimuslimeja, osa harjoittaa perinteistä uskontoa.

## Lähteet
Rakuunamäen sotilaskoti

**Rakuunamäen sotilaskoti** Lappeenrannassa Leirin kaupunginosan Rakuunamäellä oli lähes satavuotias sotilaskoti ja toimi Lappeenrannan sotilaskotiyhdistyksen kolmesta sotilaskodista keskussotilaskotina. Kahvilapalvelujen lisäksi siellä järjestettiin erilaisia tilaisuuksia. Se lakkautettiin 31. toukokuuta 2017.

Nykyisin suojeltu sotilaskotirakennus Mannerheiminkatu 10:ssä rakennettiin alun perin 1800-luvun puolella varuskunnan ruokalaksi. Sotilaskodiksi se remontoitiin Sune Maconin suunnitelmien mukaan ja vihittiin käyttöön 20. elokuuta 1922. 

Mervi Kansonen kirjoittaa sotilaskodin satavuotishistoriaa.

5.9.2018 Rakuunanmäen Sotilaskoti sai uudet omistajat Lappeenrannasta ja Tampereelta, kun Padre House Oy ja valtiota edustanut Senaatti-kiinteistöt allekirjoittivat kauppasopimuksen. Uudet omistajat halusivat historiallisen rakennuksen jäävän paikalliseksi toimijaksi tavoitteena jatkaa entisellä toimialalla. Ulkoisesti erinomaisessa kunnossa oleva rakennus vaatii sisäosiltaan päivitystä ennen uuden toimijan sisäänmuuttoa.

Sotilaskodin sisärakenteita on korjattu vuoden 2019 aikana vastaamaan nykyaikaa. Muun muassa sähköt on uusittu, vesi- ja viemäröinti on päivitetty ja pinnat ovat saaneet uuden värin, joka itse asiassa on vanha eli värimallit kaivettiin esiin vanhoja pintoja raaputtelemalla. Yleisötilaisuuksia varten tehtiin varauloskäynti rakennuksen taakse. Vahva uusi puuovi verhoiltiin ulkopinnoitteen näköiseksi eikä ole juurikaan havaittavissa ulkopuolelta. Rakennuksen ulkoinen alkuperä säilytettiin siten mahdollisimman alkuperäisen näköisenä.

Rakuunamäen Sotilaskodin avajaiset joulukuussa 2019 avasi uudelleen Suomen vanhimman sotilaskoti-rakennuksen yleisön käyttöön. Tila toimii juhlatilana, jota voi varata Kattava Catering’ kautta. Pääsali on valoisa ja suurena yhtenäisenä tilana voi vastaanottaa yli kaksi sataa vierasta tai kokoustajaa. Kulmahuoneet eli entinen Johtokunnan huone ja Musiikkihuone kunnostettiin pienempien ryhmien kokouskäyttöä silmälläpitäen. Historiaa huokuvat tilat tarjoavat käyttäjilleen ainutlaatuiset puitteet.

## Lähteet

## Aiheesta muualla
* Rakuunamäen sotilaskoti sulkeutuu vuoden 2017 alussa — asiakkaat siirtyvät Haminaan  Etelä-Saimaa, 3.12.2015.
*Sotilaskotiin telamiinalle — viimeisen kerran  Etelä-Saimaa, 12.5.2017.
Taarnat

**Taarnat** (*Cladium*) on sarakasvien (Cyperaceae) heimoon kuuluva kasvisuku. Sukuun luetaan nykyisin kuuluvaksi viisi lajia. Aikojen kuluessa sukuun kuuluviksi on kuvattu useita muitakin lajeja, mutta niiden on sittemmin todettu olevan samaa lajia jonkin jo aiemmin kuvatun lajin kanssa.

Taarnat ovat monivuotisia, korkeita ja runsaan juurakon omaavia sarakasveja. Taarnojen varret ovat onttoja sekä kolmisärmäisiä ja lehdet 1,5 cm leveitä, kovia sekä harmaanvihreitä. Kukinnon muodostavat tähkät ovat pieniä sekä vaaleanruskeita ja sijaitsevat varren kärkiosassa 5–10 tähkän rykelminä. Tähkät ovat kaksi- tai kolmikukkaisia ja kukat ovat kaksineuvoisia. Emeissä on kaksi tai kolme luottia.

Suvun lajeista isotaarnalla eli taarnalla (*Cladium mariscus*) on laaja levinneisyysalue ja sitä esiintyy eri puolilla maapalloa. Sen päälevinneisyysalue on yleisesti ottaen Suomea etelämpänä, mutta Suomestakin on tavattu muutamia esiintymiä. Ruotsissa sitä tavataan yleisemmin, lähinnä Gotlannissa, sekä harvinaisena muualla Etelä-Ruotsissa. Isotaarna eli taarna on sekä Suomessa että Ruotsissa rauhoitettu laji.

## Lajeja ja alalajeja
* *[[Cladium chinense]]*
* *[[Cladium costatum]]*
* *[[Cladium leptostachyum]]*
* *[[pikkutaarna|Cladium mariscoides]]* – pikkutaarna
* *[[isotaarna|Cladium mariscus]]* – isotaarna eli taarna
** ''Cladium mariscus'' subsp. ''californicum'' – kalifornianisotaarna
** ''Cladium mariscus'' subsp. ''intermedium'' – australianisotaarna
** ''Cladium mariscus'' subsp. ''jamaicense'' – jamaikanisotaarna
** ''Cladium mariscus'' subsp. ''mariscus'' – euroopanisotaarna

## Lähteet

## Aiheesta muualla
* Suomen Lajitietokeskus: Taarnat – ''Cladium''